b'\n_START_ARTICLE_\nDvokrpi ginko\n_START_SECTION_\nZdravilnost\n_START_PARAGRAPH_\nRazne pripravke in \xc4\x8daje iz listov ginkovih dreves so pripravljali in uporabljali v najstarej\xc5\xa1ih civilizacijah Kitajske, Indije, Japonske, zadnje \xc4\x8dase pa se vse bolj uporabljajo tudi v Evropi in zlasti v ZDA, kjer je uporaba teh pripravkov dosegla prvo mesto med zeli\xc5\xa1\xc4\x8di v letu 1997. Zdravila narejena iz ginka so uspe\xc5\xa1na za izbolj\xc5\xa1anju krvnega obtoka (v mo\xc5\xbeganih, nogah, notranjem u\xc5\xa1esu),pri izgubi spomina in miselnih sposobnosti in za izbolj\xc5\xa1evanje stanja po prestani mo\xc5\xbeganski kapi. V ljudski medicini se uporablja tudi pri   odpravljanju glavobolov, migren, sr\xc4\x8dne aritmije, astme, predmenstrualnih te\xc5\xbeavah, bledosti, diareji, pri za\xc4\x8detnih pojavih glaukoma in pri Alzheimerjevi bolezni. Mesnat semenski ovoj \xc5\xbeenskih dreves gingka je strupen in se ne sme uporabljati surov niti posu\xc5\xa1en. Mo\xc4\x8dno smrdi po masleni kislini (vonj po \xc5\xbearkem maslu). Jedrca semen so po okusu podobna pinjolam in se uporabljajo v kitajski kulinariki._NEWLINE_Ginko je dandanes najbolj prodajano zdravilo rastlinskega izvora na svetu. Najpomembnej\xc5\xa1i uporabi sta pri stanjih, ki se nana\xc5\xa1ajo na delovanje mo\xc5\xbeganov (spomin, miselna sposobnost, okrevanje po prestani kapi) in stanja, povezana s prekrvavitvijo nog (ob\xc4\x8dasno \xc5\xa1epanje in periferna arterijska okluzivna bolezen). Do sedaj se je uporabljal predvsem na starej\xc5\xa1i populaciji. Danes pa posku\xc5\xa1ajo dokazati tudi delovanje na mlaj\xc5\xa1ih ljudeh._NEWLINE_Mehanizem delovanja izvle\xc4\x8dka iz ginka \xc5\xa1e ni povsem znan. \xc5\xa0lo naj bi za povezavo s funkcijo \xc5\xbeil: raz\xc5\xa1irjanje \xc5\xbeil, zman\xc5\xa1anje viskoznosti krvi, antioksidativno deloavnje in vpliv na nevrotransmiterje.\n_START_SECTION_\nU\xc4\x8dinek izvle\xc4\x8dka ginka na izbolj\xc5\xa1anje spoznavnih funkcij\n_START_PARAGRAPH_\n\xc5\xa0tevilne \xc5\xa1tudije dokazujejo u\xc4\x8dinkovitost izvle\xc4\x8dka ginka na izbolj\xc5\xa1anje miselnih sposobnosi starej\xc5\xa1e generacije ljudi. _NEWLINE_Odprta multicentri\xc4\x8dna raziskava na bolnikih, katerih povpre\xc4\x8dna starost je bila 65 let (\xc5\xa1t. bolnikov =99), je dala pomembne rezultate. U\xc4\x8dinke zdravljenja so spremljali z merjenjem pojavnosti najpomembnej\xc5\xa1ih simptomov Alzheimerjeve bolezni. Bolniki so jemali izvle\xc4\x8dek ginka 3-krat na dan. Po trimese\xc4\x8dnem zdravljenju so se spoznavne funkcije bistveno izbolj\xc5\xa1ale (izbolj\xc5\xa1an priklic besed, prepoznava besed, sposobnost razumevanja in sledenja navodilom za opravljanje nalog, ve\xc4\x8dja koncentracija). Jemanje izvle\xc4\x8dka ginka (enkratno ali dolgotrajnej\xc5\xa1e) ni imelo pozitivnih zanesljivih u\xc4\x8dinkov na katerekoli od spoznavnih funkcij na zdrave posameznike v starosti do 60 let.\n_START_SECTION_\nU\xc4\x8dinek izvle\xc4\x8dka ginka na \xc5\xa1umenje v u\xc5\xa1esih in vrtoglavico\n_START_PARAGRAPH_\nV odprti klini\xc4\x8dni raziskavi je sodelovalo 150 bolnikov starej\xc5\xa1ih od 45 let. Rezultati so bili spremljani objektivno (testni listi za bolnika) in objektivno (elektronistagmografija, stabilometrija). Po treh mesecih so pri 96,6\xc2\xa0% bolnikov izmerili izbolj\xc5\xa1anje \xc5\xa1umenja v u\xc5\xa1esih in pri vseh izbolj\xc5\xa1anje vrtoglavice. Popolno izbolj\xc5\xa1anje je bilo prisotno pri 39,7\xc2\xa0%. Torej izvle\xc4\x8dek ginka znatno pripomore k odpravitvi \xc5\xa1umenja v u\xc5\xa1esih in vrtiglavice.\n_START_SECTION_\nU\xc4\x8dinek izvle\xc4\x8dka ginka na miselno sposobnost zdravih mladih ljudi\n_START_PARAGRAPH_\nIdeja o izbolj\xc5\xa1anju miselnih sposobnosti na mladih ljude se zdi zelo privla\xc4\x8dna, zato so se \xc5\xa1tevilni znanstveniki lotili \xc5\xa1tudij na mladih zdravih prostovoljcih. V dvojno slepi raziskavi, kontrolirani s placebom, so enemu delu preiskovancev dajali enkratni visok odmerek izvle\xc4\x8dka ginka (120\xc2\xa0mg) ali placebo. U\xc4\x8dinek tega odmerka so testirali 4 ure po aplikaciji. Drugi del pa je prejemal vsakodnevno dnevni odmerek izvle\xc4\x8dka ginka (120\xc2\xa0mg na dan) ali placebo 6 mesecev. Pri vseh prostovoljcih so tekom raziskave opazovali pozornost, epizodni in delovni spomin, na\xc4\x8drtovnaje, razpolo\xc5\xbeenje ter prilagodljivost. Pri ljudeh, ki so vzeli enkartni odmerek izvle\xc4\x8dka, se je po 4 urah izbolj\xc5\xa1ala pozornost in prepoznava vzorcev v primerjavi z osebami, ki so prejemale placebo. Na delovni spomin, na\xc4\x8drtovanje in razpolo\xc5\xbeenje pa ni bilo u\xc4\x8dinkov. Po 6 tednih terapije z ginkom ni bilo nobenih efektov na funkcije miselnih sposobnosti. Zaklju\xc4\x8dimo lahko, da enkratni visoki odmerek izvle\xc4\x8dka ginka pozitivno vpliva le na pozornost in prepoznavanje vzorcev. Na vse ostale miselne sposobnosti pa ni zaznanega nobenega vpliva. Prav tako ni u\xc4\x8dinka ve\xc4\x8dtedenskega jemanja izvle\xc4\x8dka, kar si lahko razlagamo z razvojem tolerance na u\xc4\x8dinke ginka pri zdravih mladih ljudeh.\n_START_SECTION_\nStranski u\xc4\x8dinki in interakcije z zdravili\n_START_PARAGRAPH_\nIzvle\xc4\x8dki ginka vsebujejo snovi, ki povzro\xc4\x8dijo \xc5\xa1irjenje \xc5\xbeil in pove\xc4\x8dajo pretok krvi skozi kapilare. U\xc4\x8dinkovine iz ginka zavirajo receptorje za dejavnik aktivacije trombocitov in zmanj\xc5\xa1ajo strjevanje krvi, vendar pri raziskavah na zdravih ljudeh niso opazili klini\xc4\x8dnega u\xc4\x8dinka. Pri so\xc4\x8dasnem jemanju antikoagulantov (acetilsalicilna kislina, varfarin) in izvle\xc4\x8dka ginka lahko pride do spontanih krvavitev. Ginko lahko vpliva tudi na u\xc4\x8dinke blokatorjev kalcijevih kanal\xc4\x8dkov in sredstev za zni\xc5\xbeevanje krvnega tlaka._NEWLINE_Pri jemanju moramo biti pozorni na ostala zdravila, ki jih so\xc4\x8dasno jemljemo, saj izvle\xc4\x8dek ginka zavira citokrome P450 in glutation-S-transferazo.\n_START_SECTION_\nSekundarni metaboliti\n_START_PARAGRAPH_\nNajpomembnej\xc5\xa1i sekundarni metaboliti ginka so flavonoidi in terpeni. V njegovih listih so na\xc5\xa1li okoli 40 vrst flavonoidov, izmed katerih so najzna\xc4\x8dilnej\xc5\xa1e dimerne oblike, ki so po tej rastlini dobile tudi ime, npr bilobetin in ginkgetin._NEWLINE_Med terpeni najdemo v ginku diterpene (ginkolid A, ginkolid B, ginkolid C) in seskviterpene (bilabolid)._NEWLINE_V listih ginka je le 0,1 do 0,9\xc2\xa0% terpenov. V terapiji pa se uporablja obogatene standardizirane izvle\xc4\x8dke, v katerih je 6\xc2\xa0% terpenov in 24\xc2\xa0% flavonoidov. _NEWLINE_Med sestavinami ginkovih listov velja omeniti \xc5\xa1e ginkolne kisline, ki lahko povzro\xc4\x8dajo alergije. Pri proizvodnji rastlinskih zdravilnih pripravkov te kisline odstranijo, tako da je njihova vsebnost manj kot 5 ppm. Na ameri\xc5\xa1kem tr\xc5\xbei\xc5\xa1\xc4\x8du, kjer se pripravki z ginkom, tako kot ve\xc4\x8dina pripravkov iz zdravilnih rastlin tr\xc5\xbeijo kot prehranska dopolnila, ve\xc4\x8dina pripravkov vsebuje ve\xc4\x8d kot 500 ppm ginkolnih kislin, ena tretjina pripravkov pa celo ve\xc4\x8d kot 25.000 ppm._NEWLINE_Poleg teh se v listih ginka nahaja \xc5\xa1e vrsta drugih nezna\xc4\x8dilnih snovi, ki jih najdemo tudi v drugem rastlinskem materialu: fitosteroli (sitosterol, stigmasterol), fenolne kisline (\xc5\xa1ikimna kislina, vanilinska kislina, p-kumarna kislina), sladkorji, polisaharidi, proteini...\n_START_SECTION_\nGinko v umetni\xc5\xa1kih upodobitvah\n_START_PARAGRAPH_\nGinko je upodobljen \xc5\xbee v zelo starih umetni\xc5\xa1kih upodobitvah na Kitajskih, Indijskih in Japonskih slikah ter poslikavah keramike, izdelkov iz gline, raznih uporabnih predmetov. V novej\xc5\xa1em \xc4\x8dasu so bili motivi ginkovih vej in listov ter plodov pogosto uporabljeni v arhitekturnih okraskih stila Secesija in Art Nouveau tako na fasadah kot tudi samostojnih izdelkih, zlasti vitra\xc5\xbei in barvana stekla. Motiv je uporabljen tudi pri izdelavi raznega nakita in opreme javnih prostorov. Veliko teh motivov je uporabljenih v Pragi- npr.- .\n_START_SECTION_\nGinko v modi \xc5\xbeenskih pri\xc4\x8desk\n_START_PARAGRAPH_\nKitajske \xc5\xbeenske vi\xc5\xa1jega stanu so v \xc4\x8dasih  velikih kitajskih dinastij imele oblikovane svoje razko\xc5\xa1ne pri\xc4\x8deske v obliki listov dvokrpega ginka. Kadar niso imele dovolj svojih las, so morale zaradi mode uporabiti tudi lasne vlo\xc5\xbeke in posebne igle za utrditev pri\xc4\x8deske.'